OpenLLM-France/wikimedia huggingface dataset:
# Krystyna Jakubowska

Krystyna Jakubowska-Tabaka (Varsòvia, 15 de desembre de 1942) va ser una jugadora de voleibol polonesa que va competir durant la dècada de 1960.
El 1964 va prendre part en els Jocs Olímpics de Tòquio, on guanyà la medalla de bronze en la competició de voleibol. Quatre anys més tard, als Jocs de Ciutat de Mèxic revalidà la medalla de bronze en la competició de voleibol.
En el seu palmarès també destaquen una medalla de bronze al Campionat del Món de voleibol, el 1962 i dues medalles de plata al Campionat d'Europa, el 1963 i 1967.
Jugà 169 partits amb la seva selecció entre 1961 i 1969. A nivell de clubs jugà al Drukarz Warszawa i al Legia Warszawa.

## Referències

* ↑ «Krystyna Jakubowska Olympic Results». sports-reference.com. Arxivat de l'original el 18 d'abril 2020. [Consulta: 22 novembre 2017].
* ↑ «Women Volleyball IV World Championship 1962 Moscow (URS) 13-25.10 Winner Japan». [Consulta: 21 novembre 2017].
* 1 2 3 Jakubowska Tabaka Krystyna Arxivat 2018-10-17 a Wayback Machine. a olimpijski.pl
# Kálmán Markovits

Kálmán Markovits (Budapest, 26 d'agost de 1931 - Budapest, 5 de desembre de 2009) va ser un waterpolista, nedador i entrenador de waterpolo hongarès que va competir entre les dècades de 1940 i 1960. Es casà, primer, amb la nedadora Katalin Szőke, i posteriorment amb la jugadora d'handbol Márta Balogh. És pare del tennista László Markovits.
Durant la seva carrera esportiva va prendre part en tres edicions dels Jocs Olímpics d'Estiu, amb un balanç de tres medalles en la competició de waterpolo: dues d'or, el 1952 a Hèlsinki, i el 1956 a Melbourne, i una de bronze, el 1960 a Roma.
En el seu palmarès també destaquen tres campionats d'Europa de waterpolo, el 1954, 1958 i 1962; les Universíades de 1951 i la lliga hongaresa de 1953.
Un cop retirat exercí d'entrenador de waterpolo, entre d'altres equips de la selecció nacional hongaresa, amb qui guanyà la medalla de bronze als Jocs Olímpics de 1968, la selecció mexicana i el Club Natació Barcelona.

## Referències

* 1 2 Kálmán Markovits a Sports Reference (arxivat)
* 1 2 Pyramid, A. W. E. «Magyar Olimpiai Bizottság» (en hongarès). [Consulta: 23 juliol 2020].
# Lambert Redd

Lambert Redd (Grafton, 18 de febrer de 1908 - Quincy, 1 de febrer de 1986) va ser un atleta estatunidenc, especialista en salt de llargada, que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla de plata en el salt de llargada del programa d'atletisme. Aquell mateix any va guanyar el campionat de l'NCAA amb un salt de 7m 78cm.

## Millors marques

* Salt de llargada. 7m 78cm (1932)
* Triple salt. 14m 71cm (1932)

## Referències

* 1 2 3 «Arthur Jonath Olympic Results». sports-reference.com. Arxivat de l'original el 2009-06-04. [Consulta: 20 març 2019].
* ↑ Fitxa a trackfield.brinkster.net
# Larissa Viktorova

Larissa Viktorova (Sant Petersburg, 5 de setembre de 1943) és una nedadora russa ja retirada, especialista en esquena, que va competir sota bandera de la Unió Soviètica durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on va disputar dues proves del programa de natació. Fou vuitena en els 4x100 metres estils, mentre en els 100 metres esquena quedà eliminada en sèries.
En el seu palmarès destaquen una medalla de plata i una de bronze, en els 4x100 metres estils i 100 metres esquena respectivament, al Campionat d'Europa de natació de 1958. El 1961 guanyà els 100 metres esquena a la Universiada. Entre 1958 i 1964 va establir 21 rècords nacionals i guanyà vuit campiuonats nacionals. Un cop retirada treballà al ferrocarril Baikal-Amur i com a entrenadora de natació. Durant la dècada de 1990 es traslladà a viure als Estats Units.

## Referències

* ↑ Larissa Viktorova a Sports Reference (arxivat)
* ↑ «European Swimming Championships (Women)». [Consulta: 28 agost 2020].
* ↑ Викторова Лариса Викторовна (Viktorova Larisa Viktorovna) Arxivat 10 gener 2013 at Archive.is. lesgaft.spb.ru
* ↑ СИЛЬНЕЙШИЕ СОВЕТСКИЕ ПЛОВЦЫ. swimmingmasters.narod.ru
# Lawrie Fernandes

Lawrie Fernandes (1929 - 22 de gener de 1995) va ser un jugador d'hoquei sobre herba indi que va competir durant la dècada de 1940. Era el pare de la jugadora d'hoquei sobre herba Lorraine Fernandes.
El 1948 va prendre part en els Jocs Olímpics de Londres, on va guanyar la medalla d'or com a membre de l'equip indi en la competició d'hoquei sobre herba.

## Referències

* ↑ «Lawrie Fernandes Olympic Results». sports-reference.com. Arxivat de l'original el 18 d'abril 2020. [Consulta: 27 maig 2019].
# Leni Lohmar

Leni Lohmar (Bonn, 19 d'octubre de 1914 - Witten, 31 de desembre de 2006), de casada Leni Henze, va ser una nedadora alemanya que va competir durant la dècada de 1930.
El 1936 va prendre part en els Jocs Olímpics de Berlín, on disputà dues proves del programa de natació. Guanyà la medalla de plata en la competició dels 4×100 metres lliures formant equip amb Ruth Halbsguth, Ingeborg Schmitz i Gisela Arendt, mentre en els 100 metres lliures quedà eliminada en sèries.

## Referències

* ↑ «Leni Lohmar Olympic Results». sports-reference.com. Arxivat de l'original el 19 de gener 2011. [Consulta: 8 novembre 2019].
# Lennart Lindgren

Lennart Lindgren (Malmö, 14 d'abril de 1915 - Malmö, 26 d'abril de 1952) fou un atleta suec, especialista en curses de velocitat, que va competir durant les dècades de 1930 i 1940.
A nivell internacional el 1936 va prendre part en els Jocs Olímpics d'Estiu de Berlín, on disputà dues proves del programa d'atletisme. En ambdues quedà eliminat en sèries. El 1938, al Campionat d'Europa d'atletisme, va guanyar una medalla de plata en els 4x100 metres relleus, formant equip amb Gösta Klemming, Lennart Strandberg i Åke Stenqvist.
A nivell nacional guanyà el campionat suec dels 100 metres de 1939, el dels 4x100 metres de 1934 a 1939 i el dels 4x400 metres de 1938.

## Millors marques

* 100 metres. 10.7" (1936)
* 200 metres. 21.8" (1938)

## Referències

* ↑ «Lennart Lindgren Olympic Results». sports-reference.com. Arxivat de l'original el 28 de gener 2012. [Consulta: 29 abril 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 195. ISBN 978-83-62033-30-0.
* ↑ Wiger, Erik, 1941-. Svenska mästerskapen i friidrott 1896-2005 : medaljörerna, historierna, bilderna : 110 år, 702 SM-arrangemang och 14 500 medaljer. Trångsund: TextoGraf, 2006, p. 36, 150, 157. ISBN 91-631-9065-6.
* ↑ Holmberg, Bengt, 1942-. Sverigebästa genom tiderna i friidrott : manliga seniorer, juniorer och ungdomar = alltime lists in athletics : men: senoirs, juniors and youth. Rev. utg. Trångsund: TextoGraf, 2009. ISBN 978-91-977146-3-1.
# Leo Sexton

Leo Sexton (Danvers, 27 d'agost de 1909 - Perry, 6 de setembre de 1968) va ser un atleta estatunidenc, especialista en el llançament de pes, que va competir durant les dècades de 1920 i 1930.
El 1932 va prendre part en els Jocs Olímpics de Los Angeles, on va guanyar la medalla d'or en la prova del llançament de pes. Aquell mateix any va posseir durant poc més d'un mes el rècord del món de l'especialitat.

## Millors marques

* Llançament de pes. 16,16 metres (1932)
* Salt d'alçada. 1,96 metres (1929)

## Referències

* 1 2 3 «Leo Sexton Olympic Results». sports-reference.com. Arxivat de l'original el 2009-01-06. [Consulta: 31 març 2019].
* ↑ Leo Sexton a trackfield.brinkster.net
# Lev Balandin

Lev Balandin (Nijni Nóvgorod, 9 de setembre de 1934 - Moscou, 1980) fou un nedador rus, especialista en estil lliure, que va competir sota bandera de la Unió Soviètica durant la dècada de 1950.
Va prendre part en els Jocs Olímpics d'Estiu de 1952 i 1956, on va disputar tres proves en estil lliure del programa de natació. En totes elles quedà eliminat en sèries.
En el seu palmarès destaquen una medalla de plata i una de bronze al Campionat d'Europa de natació de 1954 i deu campionats nacionals: 4x200 metres lliures (1951–1954), 4x100 metres estils (1953–1955) i 100 metres lliures (1954–1956). Durant la seva carrera va establir set rècords del món i set rècords d'Europa en diferents proves de relleus.

## Referències

* ↑ Lev Balandin a Sports Reference (arxivat)
* ↑ «European Swimming Championships (Men)». [Consulta: 20 juliol 2020].
* ↑ «Баландин Лев Николаевич». [Consulta: 27 agost 2020].
* ↑ Баландин Лев Николаевич (1934-1980) Arxivat 2012-12-25 at Archive.is. sport-necropol.narod.ru
# Lillian Copeland

Lillian Copeland (Nova York, 25 de novembre de 1904 - Los Angeles, 7 de juliol de 1964) va ser una atleta estatunidenca, especialista en llançaments, que va competir durant les dècades de 1920 i 1930.
Copeland, el nom de naixement de la qual era Lillian Drossin, era filla d'una família jueva d'origen polonès que havia emigrat a Nova York. El seu pare va morir sent ella encara jove, i quan la seva mare es tornà a casar es van traslladar a Los Angeles i van canviar els cognoms.
Va destacar en totes les proves de llançament. En el llançament de pes va guanyar cinc vegades els campionats de l'AAU (1924-28, 1931). També guanyà el títol de llançament de disc de l'AAU de 1926 i 1927, i el de llançament de javelina en 1926 i 1931. En aquesta darrera modalitat va millorar el rècord del món en tres ocasions entre 1926 i 1927. Segons l'International Jewish Sports Hall of Fame va establir sis rècords del món en cadascuna de les proves de llançament, disc, javelina i disc entre 1925 i 1932. Però en canvi l'USATF Hall of Fame sols li atorga un rècord del món en llançament de javelina.
El 1928 va prendre part en els Jocs Olímpics d'Amsterdam, on va guanyar la medalla de plata en la prova del llançament de disc del programa d'atletisme rere la polonesa Halina Konopacka.
En finalitzar els Jocs inicià els estudis de dret a la Universitat del Sud de Califòrnia, deixant l'atletisme en un segon pla. Amb tot, va formar part de l'equip olímpic dels Jocs de Los Angeles de 1932, on va guanyar la medalla d'or en la prova del llançament de disc.
Tot i que havia iniciat els preparatius per defensar l'or als Jocs de Berlín de 1936, finalment va optar per boicotejar-los i participà en els Jocs Macabeus de 1935, on va guanyar l'or en les tres proves de llançament.
Per les seves contribucions a l'esport fou incorporada al USATF Hall of Fame, Helms Athletic Hall of Fame i International Jewish Sports Hall of Fame.

## Millors marques

* Llançament de pes. 12,32 m (1935)
* Llançament de javelina. 38,21 m (1927)
* Llançament de disc. 40,59 m (1932)

## Referències

* 1 2 3 4 «Lillian Copeland Olympic Results». sports-reference.com. Arxivat de l'original el 22 de novembre 2018. [Consulta: 22 novembre 2018].
* 1 2 3 «Lilian Copeland (biography)». jewsinsports.org. [Consulta: 19 agost 2008].
* 1 2 Lillian Copeland. Jewish Sports Hall of Fame
* ↑ Biography at the USATF Hall of Fame. Usatf.org. Retrieved on 2015-08-21.
* ↑ Lillian Copeland a trackfield.brinkster.net
# Lily Beaurepaire

Lillian "Lily" De Beaurepaire, posteriorment coneguda pel seu nom de casada Lilian Clarke, (Lorne, Victòria, 15 de setembre de 1893 – ?) va ser una saltadora i nedadora australiana que va competir en els anys posteriors a la Primera Guerra Mundial. El seu germà Frank Beaurepaire va ser un destacat nedador.
El 1920 va prendre part en els Jocs Olímpics d'Anvers, on va disputar la prova de palanca de 10 metres del programa de salts, en què quedà eliminada en la primera ronda. En aquests mateixos Jocs va disputar dues proves del programa de natació: els 100 i 300 metres lliures. En ambdues proves quedà eliminada en sèries.

## Referències

* 1 2 «Lily Beaurepaire Olympic Results». sports-reference.com. Arxivat de l'original el 19 de maig 2011. [Consulta: 2 juliol 2017].
# Linda Ludgrove

Linda Ludgrove (Greenwich, 8 de setembre de 1947) és una exnedadora anglesa, especialista en esquena, que va competir durant la dècada de 1960.
El 1964 va participar en els Jocs Olímpics d'estiu de Tòquio, on disputà dues proves del del programa de natació. Fou cinquena en els 4x100 metres estils i sisena en els 100 metres esquena.
En el seu palmarès destaquen una medalla de bronze en els 4x100 metres estils del Campionat d'Europa de natació de 1962 i una de plata, en els 100 metres esquena, i una de bronze, en els 4x100 metres estils, en l'edició de 1966. Als Jocs de l'Imperi Britànic i de la Comunitat guanyà cinc medalles d'or i una de plata en les edicions de 1962 i 1966 en proves d'esquena i estils. Als campionats nacionals de l'ASA guanyà cinc vegades el títol de les 110 iardes esquena (1962, 1963, 1964, 1966, 1967) i tres el de les 220 iardes esquena (1964, 1966, 1967).
Fou tercera en la Personalitat Esportiva de l'any de la BBC de 1962. Durant la seva carrera esportiva va establir set rècords del món. Es retirà el 1967.

## Referències

* ↑ Linda Ludgrove a Sports Reference (arxivat)
* ↑ EUROPEAN SWIMMING CHAMPIONSHIPS (WOMEN). gbrathletics.com
* ↑ «Linda K. Ludgrove | Commonwealth Games Federation» (en anglès). Arxivat de l'original el 2020-10-21. [Consulta: 19 octubre 2020].
* ↑ «"Backstroke Record Equalled." Times, 14 Sept. 1962, p. 5».
* ↑ «From Our Swimming Correspondent. "Swimming Championships." Times, 30 Aug. 1963, p. 4».
* ↑ «From Our Swimming Correspondent. "Meagre Swimming Team For Tokyo." Times, 24 Aug. 1964, p. 3».
* ↑ «"McGregor's Record." Times, 12 Sept. 1966, p. 6».
* ↑ «"Four new caps." Times, 14 Aug. 1967, p. 12».
* ↑ Sports Personality Of The Year Arxivat 2014-01-17 a Wayback Machine.. bbc.co.uk
# Lloyd Appleton

Lloyd Appleton (Iowa, 1 de febrer de 1906 - Oberlin, 17 de març de 1999) va ser un lluitador estatunidenc, especialista en lluita lliure, que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on guanyà la medalla de plata en la competició del pes wèlter del programa lluita lliure.
Continuà lluitant fins als trials de classificació pels Jocs de Los Angeles de 1932, però no disputà els Jocs. Posteriorment es va llicenciar en educació per la Universitat de Colúmbia i Nova York i fou instructor a l'Acadèmia Militar de West Point durant més de 20 anys.

## Referències

* 1 2 «Lloyd Appleton Olympic Results». sports-reference.com. Arxivat de l'original el 18 d’abril 2020. [Consulta: 8 octubre 2018].
# Lloyd Hildebrand

Lloyd Augustin Biden Hildebrand, conegut a França com a Louis Hildebrand, (Tottenham, Londres, Anglaterra, 25 de desembre de 1870 - Levallois-Perret, 1 d'abril de 1924) va ser un ciclista anglès que va córrer representant França a finals del segle xix i primers del xx.
Casat amb una francesa, el 1900 va prendre part en els Jocs Olímpics de París en la cursa dels 25 quilòmetres, en la qual guanyà la medalla de plata en quedar rere el francès Louis Bastien.

## Referències

* ↑ «Lloyd Hildebrand Olympic Results». sports-reference.com. Arxivat de l'original el 6 de novembre 2012. [Consulta: 18 setembre 2015].
* ↑ Lloyd Hildebrand a sitiodeciclismo.net
# Louis Bach

Louis Bach (París, 14 d'abril de 1883 – Servon-Melzicourt, Marne, 16 de setembre de 1914) va ser un futbolista francès que va prendre part en els Jocs Olímpics de París de 1900. A París guanyà la medalla de plata com a membre de la selecció francesa, representada per la Union des sociétés françaises de sports athlétiques. Soldat de 2a classe del 128è regiment d'infanteria, morí al camp de batalla durant la Primera Guerra Mundial.

## Referències

* ↑ «Louis Bach Olympic Results». sports-reference.com. Arxivat de l'original el 21 d’octubre 2012. [Consulta: 1r octubre 2015].
* ↑ «Olympians Who Were Killed or Missing in Action or Died as a Result of War». sports-reference.com. Arxivat de l'original el 27 de febrer 2017. [Consulta: 1r octubre 2015].
* ↑ «Fiche individuelle de Louis Désiré Bach, mort pour la France». memoiredeshommes.sga.defense.gouv.fr: Ministeri de Defensa de França, 04-09-1915. [Consulta: 14 novembre 2011].
# Louis Balbach

Louis James Balbach (San José, Califòrnia, 23 de maig de 1896 – Portland, Oregon, 11 d'octubre de 1943) va ser un saltador estatunidenc que va competir en els anys posteriors a la Primera Guerra Mundial.
Fill de Louis Augusta Balbach (1868-1908) i Nettie Viola (Bonar) Balbach (1873-1958) va estudiar a la Universitat de Colúmbia.
El 1920 va prendre part en els Jocs Olímpics d'Anvers, on va disputar dues proves del programa de salts. En la prova del trampolí de 3 metres guanyà la medalla de bronze, mentre en la de palanca de 10 metres fou sisè.

## Referències

* ↑ «Louis Balbach Olympic Results». sports-reference.com. Arxivat de l'original el 19 de maig 2011. [Consulta: 3 juliol 2017].
# Louis Diercxsens

Louis Diercxsens (28 de setembre de 1898 - 21 d'abril de 1992) va ser un jugador d'hoquei sobre herba belga que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de bronze com a membre de l'equip belga en la competició d'hoquei sobre herba.
Vuit anys més tard, als Jocs d'Amsterdam, finalitzà en quarta posició en la competició d'hoquei sobre herba.

## Referències

* 1 2 «Louis Diercxsens Olympic Results». sports-reference.com. Arxivat de l'original el 18 d’abril 2020. [Consulta: 3 agost 2017].
# Lucie Guay

Lucie Guay (Montreal, 12 de desembre de 1958) és una piragüista d'aigües tranquil·les quebequesa que va competir durant les dècades de 1970 i 1980.
El boicot canadenc als Jocs de Moscou de 1980 va impedir la seva participació. El 1984 sí va poder participar en els Jocs Olímpics d'Estiu de Los Angeles, on disputà dues proves del programa de piragüisme. Formant equip amb Alexandra Barré, Sue Holloway i Barbara Olmstead guanyà la medalla de plata en el K-4, 500 metres, mentre en el K-1, 500 metres fou setena.

## Referències

* ↑ Lucie Guay a Sports Reference (arxivat)
# Lucy Desmond

Lucy Desmond (Lambeth, 17 d'abril de 1899 - Surrey, agost 1992) va ser una gimnasta artística anglesa que va competir durant la dècada de 1920.
El 1928 va prendre part en els Jocs Olímpics d'Amsterdam, on guanyà la medalla de bronze en el concurs complet per equips del programa de gimnàstica.

## Referències

* ↑ «Lucy Desmond Olympic Results». sports-reference.com. Arxivat de l'original el 18 d’abril 2020. [Consulta: 31 maig 2018].
# Léon Sée

Léon Sée (Lilla, 23 de setembre de 1877 – París, 20 de març de 1960) va ser un tirador d'esgrima francès que va competir a cavall del segle XIX i el segle XX. El 1900 va prendre part en els Jocs Olímpics de París, en què guanyà dues medalles de bronze, en les proves d'espasa i espasa amateur-professional.

## Referències

* ↑ «Léon Sée Olympic Results». sports-reference.com. Arxivat de l'original el 6 de gener 2009. [Consulta: 10 setembre 2015].
# Léon Thiébaut

Léon Norbert Amédée Thiébaut (Niça, Alps Marítims, 14 de juny de 1878 – París, 8 de març de 1943) va ser un tirador d'esgrima francès que va competir a cavall del segle xix i el segle xx. El 1900 va prendre part en els Jocs Olímpics de París, en què guanyà la medalla de plata en la prova de sabre.

## Referències

* ↑ «Léon Thiébaut Olympic Results». sports-reference.com. Arxivat de l'original el 4 d'octubre 2011. [Consulta: 12 setembre 2015].
# Léonard Steyaert

Léonard Steyaert (Anvers, març 1910 - valor desconegut) va ser un boxejador belga que va competir entre les dècades de 1920 i 1940.
El 1928 va prendre part en els Jocs Olímpics d'Amsterdam, on guanyà la medalla de bronze de la categoria del pes mitjà, en perdre la semifinal contra Piero Toscani i guanyar el combat per la medalla de bronze a Fred Mallin.
Com a professional, entre 1929 i 1945, va disputar 45 combats, amb un balanç de 12 victòries, 20 derrotes i 13 combats nuls.

## Referències

* ↑ «Leonard Steyaert Olympic Results». sports-reference.com. Arxivat de l'original el 18 d’abril 2020. [Consulta: 15 setembre 2018].
* ↑ Leonard Steyaert a BoxRec
# Mable Fergerson

Mable Fergerson (Los Angeles, 18 de gener de 1955) va ser una atleta estatunidenca, especialista en els 400 metres, que va competir durant la dècada de 1970.
El 1972 va prendre part en els Jocs Olímpics de Múnic, on va disputar dues proves del programa d'atletisme. Va guanyar la medalla de plata en el 4x400 metres relleus, fent equip amb Madeline Manning, Cheryl Toussaint i Kathy Hammond, mentre en els 400 metres finalitzà en cinquena posició.
En el seu palmarès també destaquen els campionats de l'AAU de 400 metres de 1971 i els de 1973 de les 220 i 440 iardes.

## Millors marques

* 100 metres. 11.5" (1971)
* 200 metres. 23.3" (1973)
* 400 metres. 51.91" (1972)

## Referències

* 1 2 3 «Mable Fergerson Olympic Results». sports-reference.com. Arxivat de l'original el 13 de desembre 2012. [Consulta: 13 novembre 2019].
* ↑ Fitxa a trackfield.brinkster.net
# Makiko Furukawa

Makiko Furukawa (en japonès 古川 牧子 Furukawa Makiko; Inzai, Chiba, 22 de gener de 1947) va ser una jugadora de voleibol japonesa que va competir durant la dècada de 1960 i 1970.
El 1968 va prendre part en els Jocs Olímpics de Ciutat de Mèxic, on guanyà la medalla de plata en la competició de voleibol. Quatre anys més tard, als Jocs de Múnic revalidà la medalla de plata.
En el seu palmarès també destaca una medalla de plata al Campionat del Món de voleibol de 1970.

## Referències

* ↑ «Makiko Furukawa Olympic Results». sports-reference.com. Arxivat de l'original el 17 d’abril 2020. [Consulta: 28 novembre 2017].
# Marcel Berré

Marcel Berré (Anvers, 12 de novembre de 1882 - Ginebra, 27 d'octubre de 1957) va ser un tirador d'esgrima belga que va competir a començaments del segle XX i que participà en tres edicions dels Jocs Olímpics.
El 1912 va prendre part en els Jocs Olímpics d'Estocolm, on disputà tres proves del programa d'esgrima. En la competició de sabre per equips fou cinquè, mentre en les de floret i espasa individual quedà eliminat en sèries.
El 1920, una vegada finalitzada la Primera Guerra Mundial, va prendre part en els Jocs d'Anvers, on disputà dues proves del programa d'esgrima. En la competició de floret per equips fou sisè, mentre en la floret individual quedà eliminat en sèries.
La tercera i darrera participació en uns Jocs fou el 1924, a París, on guanyà la medalla de plata en la competició de floret per equips.

## Referències

* 1 2 3 «Marcel Berré Olympic Results». sports-reference.com. Arxivat de l'original el 18 d'abril 2020. [Consulta: 20 gener 2018].
# Marcel Chauvigné

Marcel Chauvigné (Nantes, 25 de setembre de 1911 - Nantes, 2 de juliol de 1972) fou un remer francès que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de bronze en la prova del quatre amb timoner del programa de rem. Formà equip amb Fernand Vandernotte, Marcel Vandernotte, Jean Cosmat i Noël Vandernotte.
En el seu palmarès també destaca una medalla de plata al Campionat d'Europa de rem de 1934.

## Referències

* ↑ «Marcel Chauvigné Olympic Results». sports-reference.com. Arxivat de l'original el 12 d'octubre 2012. [Consulta: 30 maig 2019].
* ↑ «Rudern – Europameisterschaften (Herren – Vierer m.Stm.)» (en alemany). Sport Komplett. [Consulta: 19 maig 2018].
# Marcel Perrot

Marcel Léon Jacques Perrot (Vendôme, Loir-et-Cher, 24 de febrer de 1879 - Deauville, Calvados, 16 de juliol de 1969) va ser un tirador d'esgrima francès que va competir a començaments del segle xx.
El 1920 va prendre part en els Jocs Olímpics d'Anvers, on disputà dues proves del programa d'esgrima. Guanyà la medalla de plata en la competició de floret per equips, mentre en la prova del floret individual fou onzè.

## Referències

* ↑ «Marcel Perrot Olympic Results». sports-reference.com. Arxivat de l'original el 17 d'abril 2020. [Consulta: 3 setembre 2017].
# Margit Sipos

Margit Sipos (Budapest, 12 d'octubre de 1908) va ser una nedadora hongaresa que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on quedà eliminada en sèries en la prova dels 100 metres lliures del programa de natació. El 1931 guanyà la medalla de bronze en els 4×100 metres lliures del Campionat d'Europa de natació que es va disputar a París.

## Referències

* ↑ «Margit Sipos Olympic Results». sports-reference.com. Arxivat de l'original el 9 de novembre 2012. [Consulta: 13 juny 2019].